b"\n_START_ARTICLE_\nDonna D\xe2\x80\x99Errico\n_START_PARAGRAPH_\nDonna D'Errico (s. 30. maaliskuuta 1968 Dothan, Alabama Yhdysvallat) on yhdysvaltalainen malli ja n\xc3\xa4yttelij\xc3\xa4, joka tunnetaan parhaiten roolistaan Baywatchissa. H\xc3\xa4n oli my\xc3\xb6s BattleBotsin juontaja ja h\xc3\xa4n on n\xc3\xa4ytellyt muun muassa elokuvassa Candyman: Day of the Dead. Donna oli my\xc3\xb6s Playboyn Playmate of the Month syyskuussa 1995._NEWLINE_Donna D'Errico oli naimisissa hard rock -yhtye M\xc3\xb6tley Cr\xc3\xbcen basistin Nikki Sixxin, kanssa. Heill\xc3\xa4 on tyt\xc3\xa4r Frankie-Jean Sixx, vaikkakin he ovat kasvattaneet yhdess\xc3\xa4 my\xc3\xb6s kolme Nikkin lasta t\xc3\xa4m\xc3\xa4n aiemmasta suhteesta. 27. huhtikuuta 2006 Donna haki avioeroa. He ovat olleet aiemminkin erossa toisistaan mutta menneet kuitenkin yhteen uudestaan. Kev\xc3\xa4\xc3\xa4ll\xc3\xa4 2006 Sixx ja D'Errico kuitenkin erosivat, ja M\xc3\xb6tley-rokkari ja D'Errico ovatkin oikeuden kautta jakaneet omaisuuttaan avioeron j\xc3\xa4lkeen._NEWLINE_Donna ja Nikki tapasivat toisensa M\xc3\xb6tley-rumpali Tommy Leen j\xc3\xa4rjest\xc3\xa4mill\xc3\xa4 sokkotreffeill\xc3\xa4. Tommy Lee oli tuolloin kimpassa Baywatch-t\xc3\xa4hti Pamela Andersonin, joka on Donnan yst\xc3\xa4v\xc3\xa4, kanssa. Nikki rakastui Donnaan ensisilm\xc3\xa4yksell\xc3\xa4, ja oli iloinen siit\xc3\xa4 ett\xc3\xa4 kerrankin h\xc3\xa4nell\xc3\xa4 oli joku joka rakasti ja v\xc3\xa4litti h\xc3\xa4nest\xc3\xa4, ja jonka kanssa oli helppo puhua asioista. Vuonna 2001 Donna sai tiet\xc3\xa4\xc3\xa4 olevansa raskaana, ja he alkoivat heti mietti\xc3\xa4 lapselle nime\xc3\xa4. Tyt\xc3\xb6n nimeksi tuli Frankie-Jean sill\xc3\xa4 Nikkille oli annettu syntyess\xc3\xa4\xc3\xa4n nimi Frank, ja teini-i\xc3\xa4ss\xc3\xa4\xc3\xa4n h\xc3\xa4n oli hyl\xc3\xa4nnyt tuon nimen joten h\xc3\xa4n tahtoi nyt 43-vuotiaana tuoda sen nimen takaisin. Nimi Jean on Donnan \xc3\xa4idin nimi._NEWLINE_Sixx ja D'Errico harrastivat liittonsa aikana huumeita. My\xc3\xb6s D'Erricon tuhlaileva el\xc3\xa4m\xc3\xa4ntyyli aiheutti ongelmia. Hiljattain Sixx sai tiet\xc3\xa4\xc3\xa4 salattuja asioita ex-vaimonsa menneisyydest\xc3\xa4. Donna D'Errico oli ty\xc3\xb6skennellyt stripparina Teksasissa ja Las Vegasissa. Prostituutio ei my\xc3\xb6sk\xc3\xa4\xc3\xa4n ollut ex-vaimolle vieras asia. Er\xc3\xa4\xc3\xa4ss\xc3\xa4 haastattelussa Sixx kertoo j\xc3\xa4rkyttyneens\xc3\xa4 asiasta, sill\xc3\xa4 h\xc3\xa4nell\xc3\xa4 ei ollut asiasta mit\xc3\xa4\xc3\xa4n aavistusta."